KOMISIJOS SPRENDIMAS
2006 m. gruodžio 20 d.
pratęsti tam tikrų valstybės pagalbos sprendimų galiojimo laiką
(pranešta dokumentu Nr. C(2006) 6927)
(Tekstas svarbus EEE)
(2007/72/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį, ypač jos 87 ir 88 straipsnius,
kadangi:
(1)
2002 m. gruodžio 12 d. Komisijos reglamento (EB) Nr. 2204/2002 dėl EB sutarties 87 ir 88 straipsnių taikymo valstybės pagalbai, teikiamai užimtumui (1), 2001 m. sausio 12 d. Komisijos reglamento (EB) Nr. 70/2001 dėl EB sutarties 87 ir 88 straipsnių taikymo valstybės pagalbai mažoms ir vidutinėms įmonėms (2) ir 2001 m. sausio 12 d. Komisijos reglamento (EB) Nr. 68/2001 dėl EB sutarties 87 ir 88 straipsnių taikymo pagalbai mokymui (3) galiojimo laikas buvo pratęstas Komisijos reglamentu (EB) Nr. 1976/2006, iš dalies keičiančiu reglamentus (EB) Nr. 2204/2002, (EB) Nr. 70/2001 ir (EB) Nr. 68/2001 (4), iki 2008 m. birželio 30 d.
(2)
Siekiant išvengti nereikalingo administracinio darbo ir užtikrinti teisinį saugumą, tikslinga pratęsti Komisijos sprendimų, patvirtinančių pagalbos schemų, apie kurias buvo pranešta remiantis išimties reglamentais, kuriems taikomas šis pratęsimą nustatantis reglamentas, galiojimo laiką,
PRIĖMĖ ŠĮ SPRENDIMĄ:
1 straipsnis
Nepažeidžiant 2006 m. kovo 4 d. 2007-2013 m. nacionalinės regioninės pagalbos teikimo gairių (5), kurioms pritarė visos valstybės narės, 107 punkto 3 įtraukoje nurodytų priemonių, Komisijos sprendimų, kuriais tvirtinamos valstybės pagalbos schemos remiantis Reglamentu (EB) Nr. 2204/2002, Reglamentu (EB) Nr. 70/2001 arba Reglamentu (EB) Nr. 68/2001 iki šio sprendimo įsigaliojimo, galiojimo laikas pratęsiamas iki 2008 m. birželio 30 d.
2 straipsnis
Šis sprendimas skirtas valstybėms narėms.
Jis taikomas nuo 2007 m. sausio 1 d.
Priimta Briuselyje, 2006 m. gruodžio 20 d.